У мінулыя выхадныя за Кубак раёна па валейболе сярод жанчын змагаліся сем каманд. Спаборніцтвы праходзілі адначасова ў спартыўных залах дзвюх гарадскіх школ па кругавой сістэме. Самым запамінальным стала выступленне валейбалістак з ДП “Гняздзілава-Агра”. Дзяўчаты былі самымі эмацыянальнымі, не шкадуючы сябе, не звяртаючы ўвагі на сінякі і гузы, яны ішлі да перамогі. Для іх, а таксама для ўдзельніц каманды РУП ЖКГ “Докшыцы-камунальнік” стала добрым “разагрэвам” гульня ў першым этапе з прадстаўніцамі ВУ “Віцебскторф”, якія па пэўных прычынах выступілі па-за заліку.